b'\n_START_ARTICLE_\nStanko Kotnik\n_START_SECTION_\n\xc5\xbdivljenjepis\n_START_PARAGRAPH_\nKotnik je leta 1954 diplomiral iz slovenistike in rusistike na ljubljanski filozofski fakulteti in se 1955 zaposlil na osnovni \xc5\xa1oli na Prevaljah. Od leta 1968 do 1988 je na mariborski pedago\xc5\xa1ki fakulteti predaval metodiko pouka slovenskega jezika in knji\xc5\xbeevnosti.\n_START_SECTION_\nDelo\n_START_PARAGRAPH_\nStanko Kotnik je bil med pobudniki bralne zna\xc4\x8dke. V \xc4\x8dasu, ko je pou\xc4\x8deval na Prevaljah, imata on in Leopold Suhodol\xc4\x8dan, ki je bil tisti \xc4\x8das ravnatelj na prevaljski osnovni \xc5\xa1oli veliko zaslug za to, da se je bralna zna\xc4\x8dka raz\xc5\xa1irila med slovenskimi \xc5\xa1olarji._NEWLINE_Stanko Kotnik je objavljal literarne kritike, literarno zgodovinske prispevke in \xc4\x8dlanke o slovenskem jeziku in pravopisu, metodiki in didaktiki. Uredil je nekaj knjig za mladino slovenskih pisateljev: France Bevk (Pastirci), Pre\xc5\xbeihov Voranc (Solzice), Tone Seli\xc5\xa1kar (Mule), Vinko M\xc3\xb6derndorfer (Koro\xc5\xa1ke pripovedke) in Mi\xc5\xa1ko Kranjec (Otroci, \xc4\x8digavi ste?)  ter sodeloval pri osnovno\xc5\xa1olskih u\xc4\x8dbenikih.'